27वीं पुण्यतिथि पर इंदिरा को याद किया देश ने  
इंदिरा गांधी की पुण्यतिथि पर उनकी समाधि शक्ति स्थल पर श्रद्धांजलि देने सोनिया गांधी, राहुल गांधी और प्रधानमंत्री मनमोहन सिंह पहुंचे।
भारत की पहली महिला प्रधानमंत्री इंदिरा गांधी की आज 27वीं पुण्यतिथि है। इस मौके पर इंदिरा गांधी की समाधि शक्ति स्थल पर यूपीए अध्यक्ष सोनिया गांधी प्रधानमंत्री मनमोहन सिंह कांग्रेस महासचिव राहुल गांधी लोक सभा अध्यक्ष मीरा कुमार और केन्द्रीय मंत्री कमलनाथ पहुंचे। इन सब के अलावा सैकड़ों कांग्रेसी कार्यकर्ता भी इंदिरा गांधी को श्रद्धांजलि देने पहुंचे। इन सभी ने शक्ति स्थल पर फूल माला चढ़ाकर इंदिरा गांधी को श्रद्धांजलि दी।  इस मौके पर यहां भजन का भी आयोजन किया गया । 31 अक्टूबर 1984 में इंदिरा गांधी की दिल्ली में हत्या कर दी गई थी। इंदिरा 1938 में कांग्रेस की सदस्य और 1966 में देश की प्रधानमंत्री बनी थीं। इंदिरा के कार्यकाल में 1975 में देश में आपातकाल लगाया गया था।